Diari Oficial de la Generalitat Valenciana


Sumari del DOGV 4390, del 02-12-2002 (2002/12901)

Juí ordinari número 298/2002. Cèdula de notificació.
----------------------------------------------------

### Dades del document

Número de DOGV
:   4390

Data del DOGV
:   02-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/12847


Organisme emissor
:   Jutjat de Primera Instància Número 11 de València

Tipus de document
:   Anunci

Juí ordinari número 298/2002. Cèdula de notificació. [2002/F12746]
  
Jutjat de Primera Instància número 11 de València
  
Juí ordinari número 298/2002
  
Part demandant: Vicente Gil Dasí.
  
Part demandada: Proval, SL (Promotora Valenciana de Edificaciones, SL).
  
En el juí referenciat s'ha dictat, en data 18 d'octubre de 2002, la sentència número 250/2002, la part dispositiva de la qual té el text literal següent:
  
«Decisió
  
Estime íntegrament la demanda presentada per la procuradora dels tribunals Rosario Arroyo Cabria, declare l'actor legítim comprador i propietari de l'apartament i de l'annex inseparable a este, el local o plaça de garatge assenyalada amb el número 12, i declare l'obligació de la demandada, Proval, SL, d'elevar a escriptura pública el contracte privat de compravenda atorgat el 16 de maig de 1975 de l'apartament esmentat i la plaça de garatge annex. Així mateix, condemne la mercantil demandada a atorgar la corresponent escriptura pública de compravenda del referit apartament i l'annex inseparable, la descripció registral del qual és: pis primer anterior de l'esquerra mirant a façana, demarcada la seua porta amb el número 4, tipus D, de la Torre III, que es compon de vestíbul, tres dormitoris, menjador cuina, cambra de bany, lavabo i solana; ocupa una superfície de 91 metres, 50 decímetres quadrats, i limita: pel front o oest, amb el camí d'accés a la dita torre, per la dreta mirant a façana, replà i buit de l'escala i ascensor, per l'esquerra, volada de la primera planta comuna, i per l'esquena, pis porta número 3, i volada de la primera planta comuna, així com de l'annex inseparable, el local i la plaça de garatge assenyalat amb el número 12, a què correspon un percentatge: un enter, 1.823 deumil·lèsimes, i que forma part de l'edifici situat a València, construït sobre la parcel·la número 12 del nucli 8 de la Urbanització de la Devesa, coneguda per Torres Proval, amb advertiment que si els demandats no ho fan en el termini de 20 dies, es resoldrà per mitjà d'interlocutòria tindre per emesa la declaració de voluntat, tot això amb imposició de les costes processals a l'entitat demandada.
  
Notifiqueu la present resolució a les parts, fent-los saber que esta és recurrible en apel·lació davant de l'Audiència Provincial de València. El recurs s'ha de preparar per mitjà d'escrit presentat en este jutjat en el termini de cinc dies hàbils comptats des del sendemà de la notificació, limitat a esmentar la resolució apel·lada, i manifestar la voluntat de recórrer, amb expressió dels pronunciaments que impugna.
  
Esta és la meua sentència, que es portarà al llibre de les de la seua classe, havent-ne estés la secretària l'oportú testimoni en les actuacions, definitivament jutjant en primera instància, que pronuncie, mane i firme. Francisco de Asís Silla Sanchís. Firmat i rubricat.»
  
Atés el desconeixement de l'actual domicili o residència de la part demandada, per resolució d'esta data, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana i al tauler d'anuncis del jutjat, perquè valga de notificació en forma de la sentència dictada a la demandada.